Diaranson, 7 December 2022 
588-0022 
HAYA NOS RIBA: 
HAYA NOS RIBA: 
WWW.aWemainTa.com 
noTicia@aWemainTa.com 


2 
5 


11AM: 
CROACIA VS BRAZIL 

HULANDA VS ARGENTINA 

HOF DEN DECISION HISTORICO: 


ARUBA MESTER PERMITI 
MATRIMONIO CIVIL DI MESUN SEXO 


CIFRANAN DI CBS 
TA CONFIRMA 
ESTADO DI POBRESA 
SERIO NA ARUBA 


MINISTER DI MADURO 
DI FINANSA TA INFORMA: 
PLAN DI IMPUESTO 
2023 A YEGA 
PARLAMENTO DI ARUBA 

AWEMainta 
Local 
Diaranson, 7 December 2022 


P 
rome Minister Evelyn Wever Croes 
siman pasa, tabata hopi cla den su 
declaracionnan cu el a haci na Hulanda, 
durante di su bishita hunto cu Minister 
di Finansa Xiomara Maduro, relaciona 
cu e debe grandi cu a wordo acumula 
durante di e pandemia di covid. 


Den un tono hopi serio e Minister 
Presidente di Aruba a informa pueblo cu 
aña 2023 lo bay ta un aña sumamente 
dificil pa e pais, cu otro palabra pa e 
pueblo, ya cu fuera cu e tin aumento 
di BBP te na 7% cu lo drenta na vigor, 
tin otro cambionan fiscal tambe cu lo 
wordo introduci y cu sin duda lo bay 
tin su efectonan devastador pa henter 
e pais. 


Ya caba mas cu mita di pueblo di Aruba, 
ta bibando bou circunstancianan cu 
desde cu refineria di Lago a cera, 
pueblo no a conoce y awor un biaha 
mas ta mesun situacion a presenta su 
mes caminda hasta cifranan formula 
pa CBS ta confirma, cu e situacion lo 
bira mas pio. 


Ya caba lider di partido AVP, Mike Eman 
e siman aki, a lansa e advertencia aki 
caminda su persona tambe a referi na 
cifranan di CBS cu ta mustra cu mien- 
tras un persona na e momentonan aki 
na Aruba, ta bibando di un minimum- 
loon di 1815 florin, en realidad e asina 
yama “bestaansminimum” mester ta 
na 2528 florin, pues un ciudadano 
asina ta bibando c’un deficit formal pa 
loke ta su entrada pa e por biba trankil- 
amente. 


Segun cifranan di CBS, actualmente tin 
casi 26 mil persona cobrando salario 
cu ta bou di 3 mil florin y di cual hopi 
di nan tin cu haci dos trabou pa sobre- 
vivi y asina logra na cumpli cu nan 


gastonan diario. 


Acerca ta bin e grupo di pensionadonan 
cu ta di 22.101 persona cu tambe ta 
bibando cu hopi limitacion, expone 
nan un inflacion cu ta mustra di lo bay 
kibra tur record asina cu gobierno pasa 
e cambionan di ley pa aumento di BBO 
y otro medidanan fiscal cu ta drenta na 
vigor pa 2023. 


Ta bin acerca cu tin e grupo tambe cu 
ta esunnan cu ta ricibi “bijstand” y cual 
ta ricibi un suma cu dentro di dies dia, 
ya e placa a caba y nan tin cu pasa dos 
pa dos siman y mey den situacionnan 
abnormalmente incomodo y suma- 
mente dificil. 
Gobierno no ta papia riba kico lo bay 
haci pa tende cu tanto pobresa, ya cu 


tur gremio ta riparando esaki caminda 
e poder di compra di consumidornan, 
lo wordo afecta formalmente pero di 
parti di Gabinete Wever-Croes, ningun 
señal of indicacion cu algo lo ser haci 
pa alivia e sufrimento di pueblo contra 
di e desaster cu ta na caminda. 


Minister Presidente tin casi dos siman 
na Hulanda pero ningun mensahe di 
alivio pa pueblo, ningun mensahe cu 
cosnan lo drecha y ningun indicacion 
kico a wordo logra of no pa sirbi interes 
di pueblo y no solamente sirbi interes 
di un gobierno di MEP cu tin cinco aña 
sin logra algo na beneficio di pueblo. 


Cifranan di CBS ta confirma 
estado di pobresa serio na Aruba 

AWEMainta 
Local 

C 
onforme legislacion di Aruba y Corsou, unicamente 
parehanan di sexo diferente por casa cu otro. Diamars 
mainta Corte Comun a dicta dos sentencia, un di nan den 
un caso di Aruba y otro den un caso di Corsou, a base di 
cua parehanan di mesun sexo lo por casa cu otro den e dos 
paisnan aki den Reino. Na Aruba ta trata di un caso cu Fun- 
dacion Orguyo Aruba y dos hende muhe a entama contra 
Pais Aruba. Na Corsou ta trata di un caso cu Human Rights 
Caribbean Foundation y dos hende muhe a entama contra 
Pais Corsou. 


Corte a distingui e siguiente tres preguntanan: 
1. Exclusion di matrimonio pa personanan di mesun sexo 
ta en pugna cu e tratadonan di derecho humano? Corte su 
contesta riba e pregunta aki ta negativo. 
2. Exclusion di matrimonio pa personanan di mesun sexo ta 
en pugna cu e Areglonan di Estado di Aruba y Corsou? Corte 
su contesta riba e pregunta aki ta afirmativo pa ambos pais. 
3. Ta cay bou di e tarea formativo di derecho di hues pa habri 
matrimonio pa parehanan di mesun sexo? Corte su contesta 
riba e pregunta aki tambe ta afirmativo. 


Corte Europeo pa Derecho Humano na varios ocasion a dicidi 
cu e Tratado Europeo di Derecho Humano (Tratado Europeo 
pa Proteccion di Derechonan Humano y Libertadonan 
Fundamental) ta permiti cu paisnan ta stipula cu unicamente 
parehanan di sexo diferente por casa cu otro. Corte Comun 
no ta considera su mes liber pa husga di otro manera cu 
Corte Europeo a haci pa cu esaki. Ta crucial den e constel- 
acionnan di Corte Europeo cu e Tratado Europeo ta inclui 
un disposicion den cua ta hancra e matrimonio tradicional 
entre personanan di sexo diferente. Corte Europeo a husga 
cu mester aplica e prohibicion di discriminacion contene den 
e Tratado Europeo den estrecho coherencia cu e disposicion 
aki. 


Sinembargo, ni e Areglo di Estado di Aruba ni e Areglo di 
Estado di Corsou ta inclui un disposicion asina tocante di 
matrimonio tradicional. Ambos Areglo si ta inclui un prohibi- 
cion di discriminacion. Corte Comun ta conclui cu exclusion 
di matrimonio pa personanan di mesun sexo ta en pugna cu 
e prohibicion di discriminacion aki. Pa tal motibo, Corte ta 
declara cu ta conforme derecho cu disposisionnan di legisla- 
cion di Aruba y Corsou lo no ta aplicabel, asina leu cu seme- 


hante aplicacion lo exclui e matrimonio entre dos persona di 
mesun sexo. Corte ta considera cu e decision aki ta cay bou 
di su tareanan como hues. 


Den e caso di Corsou, Corte ademas ta observa cu ta viola 
e tratadonan di derecho humano y e Areglo di Estado di 
Corsou, pa motibo cu no a implementa e opcion di pareha 
registra (geregistreerd partnerschap). 
Por lo demas, Corte a dicidi cu e sentencianan di aki no tin 
consecuencia pa e reglamento di adopcion. En conexion cu 
esey, Corte a considera cu e acceso na adopcion pa pare- 
hanan di e mesun sexo mester wordo debati prome, prefer- 
iblemente tambe den Staten. 
No ta habri matrimonio pa parehanan di mesun sexo na 
Aruba y Corsou di inmediato. Mester warda prome si e parti- 
donan acudi na casacion, y si ta asina, kico Corte Supremo 
na Den Haag ta dicidi. 


E sentencia di e caso aki a tuma luga en vivo cu transmisi- 
onnan tanto pa Aruba como pa Corsou. 


Hof den decision historico: 


Aruba mester permiti 
matrimonio civil di mesun sexo 


(c) Enrique Castro-Mendivil 

D 
esde gobierno di Mike Eman I y II, gobierno di Aruba a 
enfoca formalmente pa drecha e producto turistico cu 
yama Aruba, caminda a inverti den casi tur bario rond di e 
isla, a bin cu un serie di proyectonan pa asina percura pa 
un miho infrastructura tanto pa bishitantenan como hende- 
nan local. 


E siman aki Minister di Turismo a presenta otro proyecto 
cu segun gabinete Wever Croes II, lo yuda na fortalece e 
producto turistico di e isla, anunciando e drechamento di e 
toren cu tin na Palm Beach cu ta situa den lama net dilanti 
di Riu Hotel. 


Algun siman atras Minister Dangui Oduber a presenta caba 
proyectonan manera e trapi nobo na Rodgers Beach y 
despues drechamento di e trapi di Hooiberg tur cu e enfoke 
riba desaroyo positivo pa turismo di e pais. 


En realidad desde cu a traha presupuesto 2023, ta solamente 
Minister di Turismo, Dangui Oduber ta e unico Minister cu tin 
algo nobo pa presenta, no cu ta trata di un proyecto cu lo 
salba economia di Aruba, pero sikiera e tin algun cos chikito 
pa presenta compara cu otro coleganan cu ta pega den 
tempo sin cu nan tin fondo pa ehecuta un of otro proyecto. 


Ta un hecho cu gobierno no por ehecuta ningun proyecto 
por lo pronto y presupuesto 2023 cu a wordo aproba pa 
Parlamento recientemente, ta confirma esaki pero Minister 
di Turismo, t’e unico mandatario cu tin fondo disponibel pa 
haci algo, un inversion aki y otro aya ya cu e fondo ta bin for 
di fondonan di Aruba Tourism Authoruity. 


Tanto Minister Oduber como CEO di ATA, Ronella Croes, a 
señala e importancia pa sigui embeyece y drecha e producto 
turistico di Aruba, cu sin duda ta di vital importancia pero 
e realidad financiero di gabinete Wever-Croes II, mes ta 
birando un obstaculo formal den e desaroyo turistico aki. 


Ya caba ta anticipando e impacto grandi cu e plan fiscal nobo 
di gobierno, caminda e sector turistico tambe tin cu aporta 
un bon pida na caha di gobierno y ta anticipa cu esaki lo por 
crea problema serio pa turismo en general y hasta lo por 
nifica caida den bishitantenan pa Aruba, mirando cu tur cos 
ta birando asina caro aki. 


Awor e trapi na Rodgers Beach ta importante, e trapi di 
Hooiberg tambe ta importante, e toren na Palm Beach ta 
importante caminda nan ta cuadra den e proceso pa eleva e 
calidad di e producto Aruba pero tanto gobierno mes como 
ATA, mester ta sumamente preocupa cu e situacion cu tin 
na Bubali Plas cu ta conoci como RWZI, cu practicamente ta 
birando un “ticking time bomb” c’un ora pa otro lo por bira 
un desaster inmenso pa mesun turismo cu gobierno kier 
drecha. 


Inicialmente a pone riba presupuesto 2022 como 6 miyon 
pa drecha e planta aki pero riba presion di “aanwijzing” a 
opta pa uza e placa aki pa asina evita e medida cu RMR kier 
a impone riba Gabinete Wever-Croes II. 
No tin placa pa inverti den un plan mas concreto y efectivo 
pa loke ta trata siguridad di comunidad y turismo, caminda 
den fin di siman a bolbe bira realidad, con desastroso esaki 
lo por ta pa turismo di e isla. 


Centro di Oranjestad ta un desaster, cu poco negoshi ainda 
funcionando, sin plan concreto y caminda e decision pa no 
permiti e tram pasa den caya Betico Croes mas, tabata un 
decision cu ta faborece mas tanto gobierno cu ta evita pa 
bishitantenan ta mira e decadencia den centro di Oranjestad 
cu tin cinco aña sin conoce cambio. 


Tin e fontein na e joya di monumento di e tres grandinan riba 
Plaza Padu, den jardin di Cocolishi cu tin casi un aña cu e 
no ta funcionando y cu tambe ta un atraccion pa turistanan 
pero simplemente no tin fondo pa drecha esaki. 
Realidad di e caso ta cu tin hopi cos pa drecha, cu ta rekeri 
mas urgencia cu dos trapi y un brug y un toren pa yuda 
turismo di Aruba. 


Analisis 


Un brug y dos trapi y awor un 
toren pa fortalece turismo 

D 
ia 25 di november ultimo e ‘Plan di Impuesto 2023’ a 
yega na Parlamento di Aruba. Ta trata di varios cambio 
di ley y documentonan di apoyo manera e conseho di Raad 
van Advies y e Nader Rapport cu ta contene e reaccion di 
Gobierno riba e conseho di Raad van Advies. Manera ta di 
spera, tin hopi persona y instancia interesa pa haya un spli- 
cacion di kico e ‘Plan di Impuesto 2023’ ta encera concre- 
tamente. 


E proceso formal ta canando, cual ta inclui reunionnan 
interno di Parlamento pa elabora riba e contenido pa asina 
por formula nan preguntanan si acaso tin mester di clarifi- 
cacion. 


Mientrastanto, e documentonan entrega na Parlamento 
di Aruba ta accesibel pa publico en general a traves di e 
website di Parlamento di Aruba, esta www.parlamento.aw 
den e seccion di “Vergaderingen”. 


Minister di Finansa ta informa cu lo comparti tur informacion 


y splicacion amplio di e cambionan di ley den e simannan 
nos dilanti. Lo haci esaki pa medio di, entre otro, articulo 
den corant y riba e pagina di Facebook di Gobierno di Aruba 
y e website di DIMP. 


Minister di Maduro di Finansa ta informa: 


Plan di Impuesto 2023 a yega Parlamento di Aruba 

W 
ebo local t’e unico producto na Aruba 
pa cual ainda ta existi un protecci- 
on di mercado. Esey ta nifica cu gobierno ta 
sostene y stimula produccion di webo local y 
ta proteha nos productornan local den forma 
di limitacion di e cantidad di webo importa y 
ta stipula prijs di webo pa proteccion di con- 
sumidor. 


Aumento den prijs internacional pa puyito y 
cuminda di galiña a pone cu productornan di 
webo local a pidi pa un adaptacion di e prijs 
di benta na consumidor pa asina por garan- 
tisa cu nan negoshi por sigui produci. Sin un 
ahuste e produccion di webo local lo ta na 
peliger. 


Departamento 
di 
Asuntonan 
Economico, 
Comercio y Industria a base di informacion 
ricibi manera facturanan di importacion y 
gastonan relata na produccion di webonan 
local a analisa y calcula e prijs nobo pa webo 
local, cu lo bira Afl. 6,65 pa un dozijn. Un 
aumento di Afl.1,02 pa dozijn. E prijs nobo a 
drenta na vigor 5 december 2022. 


Controladonan di Departamento di Asuntonan 
Economico lo bay controla intensivamente 
supermercadonan riba cumplimento cu e prijs 
nobo stipula pa webo local pa evita cu tin 
abuso ta tuma lugar den supermercadonan. 


“Produccion local ta limita y ta keda un chal- 
lenge, y pa es motibo ta importante pa stimula 
y yuda productornan local. Vision di gobierno 
ta pa tin mas produccion local pa asina como 
pais nos ta menos dependiente di importacion. 
Pandemia a siña nos con vulnerable Aruba ta 
y cu nos mester haci nos maximo esfuerso pa 
bira menos dependiente di factornan interna- 
cional”, segun Minister Wever. 


Minister Geoffrey Wever: 


Ahuste di prijs pa dozijn di webo produci localmente 


Pa garantisa produccion local di webo 

Aworaki cu a pospone introduccion di BTW, e ta bay duna mas chens pa calcula 
mihor kico e efecto ta bay ta y si berdad ta mihor pa bin cu un tarifa so. 


Un otro peticion cu gremionan a haci ta pa bin cu un ‘level playing field’ y bin cu 
un BBO na frontera. Loke cu comerciantenan a bisa ta, ora cu nan importa algo 
pa bende, nan ta paga invoerrechten y ora cu nan bende esaki nan ta paga BBO. 
Pero si un persona importa un producto for di por ehempel amazon.com, nan ta 
paga solamente invoerrechten y no BBO. Asina a bin cu e decision pa bin cu un 
BBO na frontera cual tambe ta bay ta den e plan fiscal. Sinembargo esey no lo 
por drenta na vigor 1 di januari 2023, pasobra e departamentonan tin mester di 
tempo pa adapta na dje, pues e ta bay drenta na vigor 1 di juni. 


Finalmente Prome Minister a expresa cu mayoria di e puntonan treci dilanti door 
di gremionan a wordo teni na cuenta y atendi cu ne. A haci e peticion, e depar- 
tamento di impuesto pa comunica esaki debidamente pa tur hende sa kico ta 
locual cu tin den e plan fiscal. 


Premier Evelyn Wever-Croes: 


Den e Plan di Impuesto 
2023 a tene cuenta cu hopi 
preocupacion di gremionan 
E 
ley cu ta encera e plan di belasting a yega Par- 
lamento y lo wordo trata prome cu fin di aña, pa 
asina tin un cambio fiscal cu ta drenta na vigor 1 
di januari. Aworaki a pidi departamento di impuesto 
pa cuminsa cu campañanan di informacion hopi mas 
intensivo comunidad ta informa tocante tur locual 
tin den e plan fiscal, cual ta inclui proposicionnan di 
gremionan. 


Ya pa algun tempo gobierno tin contacto cu gremi- 
onan, pa cual ta importante pa menciona cu 
Departamento di Impuesto a tene cuenta y evalua 
e preocupacionnan cu a wordo treci dilanti door di 
gremionan. Ademas a ricibi documento di gremionan 
cu yama ‘Level Playing Field’ den cual nan ta haci 
proposicionnan pa cambio fiscal. Pa loke ta e preo- 
cupacionnan, no ta tur cos por a tene cuenta cu ne, 
pero e gran mayoria si a wordo teni na cuenta den e 
cambionan cu a bay Parlamento. 


Prome Minister Evelyn Wever - Croes a splica cu 
mientras cu tabata trata e reforma fiscal tabatin un 
reunion cu gremionan conhuntamente cu ATIA. Na e 
ocasion gremionan a expresa hopi preocupacion cu 
e introduccion di BTW. No tanto pa e BTW mes como 
cu ta di acuerdo cu e ta un bon belasting pa Aruba, 
sino pa motibo cu e ta un cambio grandi cu tabata 
tin cu drenta na vigor dentro di algun luna y tambe 
pa motibo di e efecto inflatorio cu ta afecta Aruba 
severamente. E gremionan a pidi pa no introduci BTW 
1 di januari 2023, y algun a hasta propone pa hisa 
BBO na luga di introduci BTW. Consecuentemente, a 
bay bek y haci e siguiente calculacion: Si hisa BBO 
cu 1%, su efecto inflatorio ta hopi mas abou cu si 
bin cu BTW 1 januari 2023, pero e efecto financiero 
ta igual. 
Considerando e insiguridadnan cu tin cu e guera na 
Ukraina, crisis di inflacion y preocupacion di gremi- 
onan, a tuma e decision pa pospone introduccion di 
BTW y enbes di esaki ta hisa BBO. 


Prome Minister Wever - Croes a sigui bisa cu un otro 
punto treci dilanti den e reunion ta cu, gremionan 
ta di opinion cu Departamento di Impuesto no ta 
pone suficiente atencion na cobra esnan cu no ta 
pagando of contribuyendo manera mester ta, entre 
otro esnan cu ta haciendo negoshi manera Airbnb. 
Teniendo esaki na cuenta a dicidi pa bin un proyecto 
specialmente pa atende cu e parti aki y compliance. 
Banda di esaki, Prome Minister a splica cu ora cu 
tabata considerando introduccion di BTW, Gobierno 
kier a bin cu dos tarifa, uno abou pa utilidadnan y 
comestibel, y uno halto pa tur otro cos. Sinembargo 
e critica cu gobierno a ricibi ta cu e lo bira mucho 
complica y pa mihor bin cu un tarifa so. 

N 
acionnan Uni a decreta 9 di december como Dia Interna- 
cional contra Corupcion. Den cuadro di esaki Gobierno di 
Aruba ta declara e siman di 5 pa 9 di december como: Siman 
Nacional di Integridad cu e lema “Honra bo compromiso cu in- 
tegridad”. Integridad ta algo cu Prome Minister Evelyn Wever - 
Croes ta considera hopi importante. Por mira esaki a traves di e 
enfasis cu a pone riba integridad desde Gabinete Wever - Croes 
I, door di inclui integridad den un ministerio y aworaki cu Gabi- 
nete Wever - Croes II, cu Aruba tin un Minister encarga cu inte- 
gridad. 


Con Aruba lo por beneficia di integridad 
nacional? 
Premier Wever - Croes a splica cu un nivel halto 
di integridad tin hopi beneficio pa henter Aruba. 
Dos motibo principal ta encera placa y confi- 
ansa: Ora bo no ta cana e caminda di integridad 
anto tin corupcion andando, e ta costa placa di 
Pais Aruba y di ciudadanonan. Pasobra e placa 
ta bay concentra den un grupo chikito di persona 
cu ta beneficia di e placa aki, of di locual cu nan 
ta haci den cuadro di corupcion. Pues si logra 
saca mas tanto corupcion for di e sistemanan 
cu nos tin na Aruba, e ora ey lo tin mas placa 
disponibel pa yega na esnan cu mas tin mester 
di dje. 
E otro motibo importante pakico integridad ta 
asina importante pa Aruba ta e tema di confi- 
ansa. Cu nivel halto di integridad, e ciudadano 
lo tin confiansa bek den su politiconan y gober- 
nantenan cu nan ta haci lo corecto y traha na 
interes di comunidad. 


‘Esaki ta e dos motibonan cu pa mi ta prin- 
cipal, pero tin hopi mas motibo pakico integr- 
idad na nivel mas halto di Aruba lo beneficia tur 
ciudadano di nos pais y crea progreso y biene- 
star cu nos ta buscando,’ Prome Minister Wever 
- Croes a expresa. 
Por ultimo, Prome Minister a bisa cu awor cu 
Aruba ta den recuperacion, e ta importante pa 
pone mas atencion riba e tema di integridad. 
Pasobra recuperando cu integridad ta recupera- 
cion real pa Aruba. 


Premier Evelyn Wever - Croes: 


Un pais tin hopi beneficio ora cu 
su nivel di integridad ta halto 

P 
arlamento di Indonesia dialuna ultimo, a dicidi di aproba 
un ley nobo caminda personanan cu ta casa, sea homber 
of muhe, tene relacion sexual pafo di e matrimonio, lo ricibi 
un castigo di prizon igual na un aña. Un ley cu sin duda ta 
hala atencion mundial pero den cierto sentido no por nenga 
Parlamento di e pais, cu e no ta atende cu asuntonan social 
den su comunidad. 
Na mes momento tambe Parlamento di e pais a introduci un 
ley cu pareha namora di otro cu ta dicidi di bay biba cu otro 
prome cu nan a drenta enlace matrimonial, tanto e homber 
como e muhe lo ricibi un castigo di prizon di seis luna. 


Na mes momento e legislacion nobo aki, no ta conta sola- 
mente pa hendenan local pero turistanan tambe cu ta bishi- 
tando e pais y ta tene relacion sexual pafo di nan matrimonio, 
lo bay prizon pa un aña largo y turistanan cu ta bishitando e 
pais como pareha y no ta casa, tambe por bay prizon pa seis 
luna si nan tene relacion sexual cu otro. 
Acusacionnan di adulterio cu ta wordo presenta, mester tin 
un rapport di polis cual keho mester wordo entrega sea pa 
e esposo of esposa pero tambe mayornan di un di e pare- 
hanan of tambe nan yiunan cu pruebanan concreto. 


Na 2019 caba a trata di introduci leynan nobo cu tabata 
limita derechonan liber di ciudadanonan di e pais 
pero un serie di demostracion di pueblo, na cual 
a participa miles di hende, a pone cu a stagna e 
proceso aki pero awor si Parlamento ta duna su 
aprobacion na un serie di cambionan legislativo 
pa asina purba atende cu diferente problemanan 
social den e pais. 
Gobierno Indones kier pone enfasis riba un bon 
relacion matrimonial loke ta indica cu esaki lo ta 
beneficia e lasonan familiar y lo evita mas situ- 
acionnan social cu hasta a yega di conduci na 
costa bida di un of otro pareha. 


Na mes momento Parlamento di e pais tambe 
a cambia e ley di esunnan condena na morto, 
cu nan por haya nan castigo transforma den un 
castigo di bida largo si pa 10 aña, nan demostra 
un comportacion ehemplar den prizon. Un ley 
caminda a trata di prohibi relacionnan homo- 
sexual den e pais, a keda sin wordo aproba pa un 
Parlamento cu ta consisti di varios grupo Islam 
loke a duna e organisacionnan di LHBTI cu ta un 
minoria den e pais. 


Dialuna durante tratamento di e leynan aki den 


parlamento, ya caba grupo grandi di ciudadano a mani- 
festa trankilamente contra di e cambionan aki, entre otro 
e sector comercial y horeca, ta anticipa problema serio pa 
turistanan cu ta bishita e pais, cu lo no kier bin Indonesia 
mas pa motibo cu nan por bay prizon. 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


Ley nobo 


Sex pafo di matrimonio a bira castigabel c’un aña di prizon 

Schedule di weganan 
Schedule di weganan 


Qatar World Cup 2022 
Qatar World Cup 2022 


Diasabra, 3 december 2022 
11am – Hulanda vs USA 
3pm – Argentina vs Australia 


Diadomingo, 4 december 2022 
11am – Francia vs Polonia 
3pm – Inglatera vs Senegal 


Dialuna, 5 december 2022 
11am – Hapon vs Croacia 
3pm – Brazil vs Sur Korea 


Diamars, 6 december 2022 
11am – Maroco vs Spaña 
3pm – Portugal vs Suisa 


Ronde 16 


Diabierna, 9 december 2022 
11am – Croacia vs Brazil 
3pm – Hulanda vs Argentina 


Diasabra, 10 december 2022 
11am – Maroco vs Portugal 
3pm – Inglatera vs Francia 


Diamars, 13 december 2022 
3pm – 


Diaranson, 14 december 2022 
3pm – 


Quarter-Finals 


Semi-Finals 


Diasabra, 17 december 2022 
11am – 


Diadomingo, 18 december 2022 
11am – 


3rd Play-Off 


Final 


Hulanda 
3 


Argentina 
2 


Francia 
3 


Inglatera 
3 


Hapon 1|1 


Brazil 
4 


Maroco 


Portugal 
6 


Croacia 
0 


Hulanda 
0 


Maroco 
0 


Inglatera 
0 


1 
USA 


1 
Australia 


1 
Polonia 


0 
Senegal 


Croacia 


1 
Sur Korea 


Spaña 


1 
Suisa 


0 
Brazil 


0 
Argentina 


0 
Portugal 


0 
Francia 


- 
0 


- 
0 


- 
0 


- 
0 


0 
- 


0 
- 


0 
- 


0 
- 


www.awemainta.com 


HaYa nos riba: 
HaYa nos riba: 


noticia@awemainta.com 
aviso@awemainta.com 
awemaintaa@gmail.com 


EDICION NOBO NA 
AWEMAINTA.COM 


www.awemainta.com/latinos-al-dia 


www.facebook.com/npcaruba 


E diferencia 
den noticia 


1|3 


0|3 
0|0 

A 
yera diamars a conclui e ronde di 16, cu e ultimo 2 partido nan entre 
Spaña y Maroco como tambe Portugal y Suecia. 2 pais popular y 
cu un bunita historia den copa mundial. Pero cos nan no a bay manera 
cu a spera Mainta 11 nos a cuminsa cu e partido Spaña y Maroco. Nos 
a bin ta wak cu Maroco no ta facil, nan a duna basta dolor di cabes y 
nan ta un di e ekiponan cu ainda no a perde un wega den e mundial 
aki. Nan a bin prepara. Ni kico Spaña a purba haci, nan no tabata logra 
pasa e defensa di Maroco. Mirando e diferencia di haltura di e hunga- 
donan, Spaña no por a ataca cu pase nan largo y den aire, nan mester a 
mantene esaki cu pase nan cortico y eynan e defensa di Maroco a haci 
tremendo trabao. E partido ta caba y ta bay extra tempo y ainda esaki 
ta caba na 0. 
Automaticamente esaki ta trece cune cu mester a bay na tiramento di 
penalty. Y dolor pa bisa, pero Spaña ta bolbe perde. Pio ainda, no ta 
logra na score ni 1 di e tiro nan. E keeper di Maroco, Bono ta para 2 y 1 
ta dal na e palo di gol. Cu e victoria aki, Maroco ta bay pa cuarto di final 
pa prome biaha den un copa mundial 


E siguiente partido a cuminsa pa 3or di atardi. Portugal contra di Suecia. 
E sorpresa di e partido aki tabata ora a anuncia e lista di e hungadonan 
cu lo cuminsa pa Portugal y nan estelar no tabata ariba esaki. Cristiano 
Ronaldo, kende ta den conversacion cu un ekipo nobo, tabata riba banki 
como suplente. Di otro banda, Pepe, di 39 aña ta subi veld como capitan 
y ta lidera e hubentud y futuro di Portugal na un victoria di 6-1 riba 
Suecia. E hungado, Ramos, kende a hunga na lugar di Ronaldo, a score 
3 biaha y a asisti cu un gol. Maske Ronaldo no a hunga, awe por a saca 
e conclusion cu Portugal su futbol su futuro lo no wordo perhudica si 
Ronaldo retira despues di e mundial aki. 
Esaki ta trece cune cu e 2 ekiponan aki lo bay encontra otro den e cuarto 
di final, diasabra 11 december pa 11 di mainta. 


Diasabra 11 december pa 11or di mainta 


Portugal contra di Maroco 

A 
ctualmente nos Prome Minister 
Sra. Evelyn Wever-Croes, Minis- 
ter di Finansa y Cultura Sra. Xiomara 
Maduro y profesionalnan di finansa di 
Aruba ta na Hulanda pa negociacionnan 
importante pa loke ta trata e pago di e 
900 miyon cu Hulanda a fia Aruba pa 
sobrevivi durante e pandemia. 
Durante di un reunion cu e Comision 
fiho di Relacionnan di Reino, Minister 
di Finansa a duna un presentacion 
extenso tocante e situacion financiero 
di Aruba. Aki e comision a ricibi un 
bista amplio con e finansa di Aruba ta 
actualmente y tambe kico lo por spera 
pa e aña binidero. 


Por ehempel: 
• Presupuesto 2023 a keda entrega 
na ora conforme ley na Parlamento di 
Aruba; 
• A baha e debe/deficit grandi di Aruba 
di 1028 miyon pa 25 miyon florin; 
• Aruba lo yega na e 1% surplus den 
su presupuesto pa 2023. Esey ta nifica, 
cu Aruba lo tin un ganashi di 63 miyon 
florin den su caha. 


Esaki ta haci cu Hulanda tin confi- 
ansa den e maneho financiero di 
Gabinete Wever-Croes II, pasobra a 
keda demostra cu ta atende cu finansa 
publico na un forma serio y respon- 
sabel. 


Pakico gobierno di Aruba mester a 
haci e prestamo di 900 miyon? 
Nos tur por corda e dia cu e pandemia 
a yega Aruba y cu un poco dia despues 
tur cos a paralisa. E pandemia a pone 
henter mundo riba un ‘hold’ y asina 
tabata afecta tur hende y tur sector 
(salud y medicina, social, economico y 
financiero, turistico) den tur pais. 


Nos tambe a bira malo, nos tambe a 
wak e covid-19 den carni y weso, y tin 
famia cu a hasta experencia momen- 
tonan hopi tristo ora nan sernan keri a 
padece pa motibo di e virus di corona. 
Esey tabata tin como consecuencia cu 
aeropuertonan a cera, aerolineanan a 
stop di bula, hotelnan a keda bashi y 
tur comercio mester a cera porta. 


Di e forma aki, gobierno a tuma e 
iniciativa y curashi di acerca 
Hulanda pa un fiansa. Un 
fiansa na e suma total di 900 
miyon florin. Gobierno por a 
cubri cu un parti di e fiansa, e 
300 miyon florin na entrada cu 
a cay atras ora cu tur sector y 
comercio a paralisa. Banda di 
esey, gobierno a duna un loon- 
subsidie, FASE, ayudo finan- 
ciero na companianan chikito 
y mediano y un parti a bay na 
pakete di alimento. Esaki tur na 
un balor di 600 miyon florin. 


Y pa loke ta trata e vacunanan 
y e personal di cuido inten- 


sivo cu Hulanda a manda, ta sin ningun 
costo. Den tempo di crisis, ta impor- 
tante pa un gobierno ofrece e nece- 
sidadnan fisiologico (awa, cuminda, 
cas, paña) y e necesidad di siguridad 
(trabou, salud y siguridad personal) na 
su pueblo. Si no a tene cuenta cu nece- 
sidad di e pueblo, e situacion lo tabata 
devastador. 


Confiansa y solucion 
Gobierno di Aruba a bay cu e meta pa 
negocia cu gobierno di Hulanda con 
lo bay paga bek e 900 miyon florin. E 
palabracionnan entre e gobiernonan 
tabata cu na 2023 lo mester paga 
bek, pero e forma con esey lo mester 
sosode, lo keda palabra durante e 
reunionnan di e bishita actual. 


Segun 
Sr. 
Paul 
Rosenmöller, 
Parlamentario di Eerste Kamer di 
Hulanda “cu den reino Aruba ta profila 
su mes como un partner confiabel riba 
tereno financiero”. 


Confiansa ta e base primordial ora ta 
haci negociacionnan y pa defende e 
derecho y siguridad di un pueblo. Den 
e caso aki, Aruba por ta convenci cu 
tanto nos Prome Minister y Minister di 
Finansa ta haciendo un bon papel na 
nivel di reino y cu e resultadonan lo ta 
beneficioso pa tur partido. 


Conseho na pueblo 
Aña 2023 ta mustra di ta un aña finan- 
cieramente un poco mas miho pa nos 
tur, pero ainda rond di mundo tin tensi- 
onnan grandi entre paisnan. Esey ta 
afecta nan produccion pa resto di 
mundo. Nos mester keda cauteloso cu 
nos placa y caminda cu por spaar un 
10 placa, laga nos haci esey, pa mañan 
nos mes por disfruta di dje. 


Parlamentario Ricky Hoek: Negociando pa paga e 900 miyon di pandemia 


Tweede y Eerste Kamer di Hulanda tin 
confiansa den Gabinete Wever-Croes II 

D 
ia 15 di october Aruba Airport Authority N.V. (AAA) orguyosamente a 
organisa su di tres “Spotter’s Day”. Desde 2018, Aeropuerto di Aruba 
a reconoce cu tin un interes grandi pa “plane spotting” na nos isla. Mas y 
mas spotter ta ‘tag’ Aeropuerto di Aruba den nan potret y pa e motibo ey, 
na 2018, a tuma luga e prome “Spotter’s Day”. Debi na e interes grandi 
ricibi, a dicidi cu “Spotter’s Day” lo bira un evento anual pa Aeropuerto di 
Aruba. Despues di dos aña ausente, e aña ‘ki a invita tur spotters pa asina 
aplica pa participa na Spotters Day. 


E interes tabata grandi unda cu a participa un total di 23 spotters incluy- 
endo un spotter di Boneiro. For di e 23 spotters, a ricibi mas cu 40 potret 
di diferente angulo y mustrando diferente aerolinea. E grupo selecta 
mester a atende e “Safety Training” necesario na Aeropuerto di Aruba 
prome cu e evento a tuma luga, pa garantisa cu tur participante tabata na 
altura di e proceduranan di siguridad di aeropuerto na momento cu nan 
tabata riba “airside” pa saca nan potret. 


Como parti di e “Spotter’s Day”, tur spotter a haya e oportunidad pa 
manda nan 3 miho potret na e ekipo di aeropuerto. E potretnan aki tabata 
disponibel for di 16 di november te cu dia 25 di november riba Facebook 
di aeropuerto pa un competencia di votacion entre e siguidonan di aero- 
puerto, sinembargo a pesar di “likes”, aeropuerto tabatin algun rekisito cu 
mester a cumpli cu ne, un di nan tabata cu no por a haci cambio extremo 
den e potret por medio di photoshop, asina ta mantene e competencia 
mas husto posibel entre e participantenan. 


Tabatin dos categoria Photography Contest y Instagram Reel Contest. 


E resultadonan pa potret ta lo siguiente: 
Prome luga: Hyro Oduber 
Di dos luga: Huzam Koolman 
Di tres luga: Aschwin Maduro 
Mas Creativo: Aschwin Maduro 


E resultadonan pa Instagram Reels ta lo siguiente: 
Prome luga: Rashyd Maduro 
Di dos luga: Patrick Jansen 
Di tres luga: Pedro Partidas 


Pa aeropuerto di Aruba ta importante pa sigui encurasha e “spotters” pa 
eherce nan talento, asina ta crea un conexion pa por sigui di ta creativo 
den futuro. Aeropuerto di Aruba ta orguyoso di por traha cu tanto persona 
cu tin amor y pasion pa aviacion y ta importante pa por tin un bon rela- 
cion cu cada un di nan. Ta un honor pa por premia e spotternan pa nan 
talento y alabes pa crea un impacto positivo den nos comunidad. 


Mas di binti participante: 


Hyro Oduber a gana competencia 
di “plane spotting” na Aeropuerto 

N 
acionnan Uni a decreta 9 di december 
como Dia Internacional contra Corupcion. 
Den cuadro di esaki, den nomber di Gabinete 
Wever-Croes 2, y tambe di parti di Ministerio di 
Integridad, Minister Ursell Arends ta decreta e 
siman di 5 pa 9 di december como Siman Na- 
cional di Integridad.   


“Honra bo compromiso cu integridad” ta e tema 
principal pa e siman aki.   
Den cuadro cu e siman di conscientisacion, a 
organisa diferente seminario encuanto integr- 
idad y bon gobernacion. 


Diamars 6 di december tabata tin e prome 
(parti) encuentro, organisa pa e ministerionan 
mes. Aki diferente coleganan di diferente minis- 
terio tabata t’ey presente pa atende e semi- 
nario educativo. Siguientemente e seminario lo 
ser duna na e ministernan tambe.  


“Conscientisacion ta sumamente importante, y 
ta e enfoke number 1 pa e siman aki. Mester 
recorda un y tur riba e importancia di preven- 
cion, e lucha contra corupcion y pa promove 
integridad na nos pais”, minister Arends ta 
subraya.  


Cambio ta cuminsa na educacion, pues e siman 
aki tambe lo tin bishita na algun scol pa toca e 
tema di integridad riba e nivel di mas basico cu 
tin. “Mester involucra nos hobennan tambe den 
e combersacion, pa nan tambe por compronde 
“Kico Ta Integridad” y “Con Por Beneficia Di un 
Aruba Mas Integro”, minister Arends ta opina. 


Minister Ursell Arends, hunto cu Gobierno di 
Aruba y tur stakeholders tin como meta pa yega 
na un Aruba resiliente, sin corupcion y integro. 
Pa logra e meta aki tur persona cu ta traha, uza 
of ta depende di e sistema, mester ta consci- 
ente di nan responsabilidad- y debernan – 
como trahador of ciudadano – pa preveni, y no 
participa na actonan cu ta “cheat the system”.  


Den cuadro di Integrity Week  


Seminario “Honra Bo Compromiso 
Cu Integridad” a cuminsa  

D 
ia 2 di december ultimo, artistanan Edjean Semeleer y 
Chris Kross a representa Aruba durante un evento di 
gala cu a tuma lugar na embahada di Reino Hulandes na 
Washinton D.C. 
E evento aki a wordo organisa door di International Club 
of D.C. cu ta un organisacion cu ta conta cu mas di 47 mil 
miembro cu cada luna ta haya e oportunidad di experencia 
conciertonan, festivalnan y eventonan extravagante di gala 
cu ta expone cultura di paisnan rond di mundo. Asina e 
miembronan por haya un experiencia cultural di cada pais y 
wordo motiva pa bishita e pais ey como turista. 


Locual cu ta hopi importante pa International Club of D.C. 
ta pa expone su miembronan na paisnan cu ta enfoca riba 
durabilidad, innovacion y desaroyo sostenibel, ya cu ta esaki 
nan miembronan ta hopi interesa den dje. 
Diabierna 2 di december a toca turno na Aruba. Den aliansa 
cu Ministro Plenipotenciario di Aruba na Washington D.C. 
Sra. Joselin Croes, Embahada di Reino Hulandes y tambe 
Aruba Tourism Authority, e evento aki por a bira un realidad 
exitoso. 
Durante e evento, esnan presente por a disfruta di un cena 
magnifico cu cuminda tradicional di nos isla, incluyendo 
pasabocanan gusta pa nos localnan. 


E parti cultural y musical tabata den man 
di Edjean Semeleer y Chris Kross cu a 
percura no solamente pa presenta 
Aruba su musica y generonan 
musical diverso, pero Edjean cu 
a wordo nombra como Aruba 
su “Guru Cultural” durante 
e anochi aki, a splica den 
detaye di nos baluartenan local, 
nos tradicionnan, nos bailenan, 
nos idioma, nos abilidad di papia 
den por lo menos 4 lenguahe, Aruba 
su esfuerso pa reconoce y desaroya e 
potencial di nos Industrianan Cultural y 
Creativo pa cu desaroyo sostenibel y mucho mas. Esnan 
presente a keda masha impresiona cu tur e informacion aki. 
Aruba Tourism Authority tambe a comparti informacion 
sumamente valioso pa esnan presente. 
Entre e invitadonan por a nota cara di Arubanonan stima 


y conoci manera Sr. Edward Cheung y su esposa y tambe 
Sra. Maureen Bunyan, un Arubiano cu tabata tin masha hopi 
exito como periodista na Washington D.C. pa mas cu 40 aña. 


Rum Papiamento tambe a participa den e evento aki pa 
añadi mas aun na e experiencia autentico Arubano. E anochi 
a termina cu un DJ cu a presenta nos musica di carnaval y 
cu disfraznan di carnaval cu esnan presente por a bisti pa 
baila cune. 
Esaki tabata un evento exitoso cu un bes mas a expone 
Aruba di un tremendo forma, sigurando asina cu nos ta 
atrae mas turista cu ta interesa no solamente den nos clima 
pero tambe den un experiencia cultural y natural autentico. 
Edjean Semeleer y Chris Kross definitivamente a saca cara 
di nos isla y a promove Aruba di e miho forma posibel. 


Edjean Semeleer y Chris Kross na Washington D.C. 


Na un evento di gala na embahada di 
Reino Hulandes pa promove Aruba 

A 
ruba One Happy Island Lions Club 
ta coopera y sostene e proyecto aki. 
Pa e motibo aki ta invita comunidad pa 
hunto nos por comparti un bunita gesto 
di bondad na famia nan den necesidad. 
Aruba One Happy Island Lions Club kier 
a invita pueblo di Aruba pa comparti un 
gesto di bondad pa famianan den nece- 
sidad. Trece bo donacion di produc- 
tonan di bleki, pasta, aros etc. diasa- 
bra awor 10 di december entre 10AM 
y 2PM na Centro di Bario Tanki Lender. 
Nos lo percura pa tur donacion yega na 
Fundacion Pa Nos Comunidad. 


R 
ev. Pastoor Jozef Pelc y Rev. Diacono Michael Nicolaas di Parokia 
Birgen di Fatima Dakota ta invita tur grupo di oracion pa un Santo 
Sacrificio di Misa cu bendicion special cu ta tuma lugar diahuebs 8 di 
December, Fiesta di Inmaculada Concepcion, pa 7’or di anochi. Ta resa 
Santo Rosario pa 6.20 atardi. Tene cuenta cu S.S. di Misa di 8’or mainta 
ta sigui manera custumber. 
Un suplica na tur parokiano pa trece intencionnan pa Misanan di Aurora 
na tempo. 


S.S. di misa 
cu bendicion 
pa gruponan 
di oracion 


Comparti Felicidad cu un Aguinaldo di Bon Boluntad 


Diahuebs 8 di Dec. 
L 
o tin un presentacion di un proyecto cu yama: “Arte den 
Bario”. Despues cu un grupo di hobennan cu a tuma les 
di actuacion, awor nan ta cla pa presenta un bunita obra 
teatral. E obra ta dirigi pa Ferdinand Franca cu e apoyo 
di Ateliers’89 Punto di Beyas Arte Aruba y ta financia pa 
CEDE Aruba. Bin apoya nos muchanan. Entrada ta Gratis. Ta 
cuminsa 6:30pm. 


Diabierna 9 di Dec. 
Lo tin un bunita programa combina cu un cena di Pasco pa e 
muchanan di Club Oansa Piedra Plat. Asina tambe lo sera pa 
e periodo di vakantie di december. Entrada ta Gratis pa tur 
mucha. Ta cuminsa 6:00pm. 


Diasabra 10 di Dec. 
Bazaar Navideño. Esaki lo ta un Fundraising Event pa nos 
por recauda fondo pa sigui traha pa nos bario y comunidad 
di Aruba, specialmente pa nos muchanan. E Muchanan di 
Mama Rosa, banda Cas di Musica Piedra Plat y Santa Claus 
tambe lo ta presente nan lo trece un dushi ambiente di 
Pasco. Tambe tin oportunidad di huur un mesa pa bende 
articulonan di Pasco. 


Nos parke infantil lo ta habri pa tur mucha. 
Pa mas informacion yama of whatsapp: 6995545. 


Fundacion Centro Famia Piedra Plat 


Cu Obra Teatral, 
Cena di Pasco y Bazaar 

E 
siman aki, e productor local Angel Antonio Soto cu 
orguyo ta informa Aruba cu su pelicula BLACKOUT a 
gana e premio di miho pelicula internacional den e Festival 
anual di cine Lakecity na New Delhi, India. Esaki tawata e 
di dos festival di pelicula internacional pa 2022 cu Black- 
out a participa aden. No mester lubida cu BLACKOUT a haya 


tambe 3 nominacion pa e final cu ta 12 y 13 di december den 
e Northeast International India Film Festival (NIIFF) 2022 
den Naithu Resort na Dimafur, Nagaland, India. Blackout 
ta nomina pa Best Feature, Best Director y Best male Actor. 
Nos ta felicita y desea Angel Soto y e grupo di actor di 
Blackout exito otro siman. 


A 
we, 7 di december, lo tin e ultimo Rosario Bibo pa e aña aki na kapel di Alto Vista. 
Comision organisado ta invita hoben y adulto pa asisti na e Rosario Bibo cuminsando pa 7or y mey di 
anochi. Cada persona por presenta su intencion personal, sea na bos halto of den silencio. 
Tambe por presenta intencionnan general, manera pa nos casnan di famia, pa e hubentud haya bon guia na cas 
y na scol, pa tur enfermo, pa tur nos grandinan y pa amor y paz reina den tur hogar durante e dianan binidero. 
Ban gradici Señor pa tur fabor ricibi durante 2022. Y si cos no a bay manera nos a desea, laga nos conforma 
cu temponan miho lo presenta den nos bida. 
Na final di e Rosario Bibo lo tin un charla di pader Juancho Pilongo como reflexion pa aña 2022. 
Un invitacion general pa asisti na ultimo Rosario Bibo na kapel di Alto Vista awe, 7 di december. 


Rosario Bibo awe 7 di december 


BLACKOUT 
BLACKOUT ta e miho Foreign movie den Lakecity 
International Film Festival ’22 na New Delhi, India 

WILLEMSTAD - Un caso hopi lamentabel ta esun di e ciudadano di inicial N.K. di 39 
aña di edad, kende 13 di october ultimo a subi avion rumbo pa Hulanda cu e intencion 
pa pasa droga, pa ta exacto cocaina. N.K ta tata di 2 yiu y tabata traha na refineria 
Isla, pero manera ta conoci trahadonan di refineria a perde trabou y esey tabata e 
caso cu e ciudadano aki tambe. E acusado aki, esta N.K, a presenta den sala di corte 
dialuna sin un abogado y mesora hues mr. Sigmar Carmelia a puntr’e si e lo prefera pa 
atende su caso sin asistencia di un abogado prodeo, pero esey lo nifica cu e mester 
presenta na un di e departamentonan di Ministerio di S.O.A.W y haci e peticion pa bini 
na remarca pa un abogado prodeo, como tal mester studia su situacion financiero 
prome. Haciendo tur e tramitenan aki logicamente lo nifica cu tratamento di e caso 
lo no por continua dialuna. Mas aleu hues mr. Carmelia a splica cu den e caso di N.K., 
lo no haci mucho diferencia, pasobra ya el a admiti cu el a purba pasa droga y cu el 
a reconoce di ta culpabel. 
Enfin, N.K a bay di acuerdo pa trata su caso numa, sin un abogado pa hiba e defensa. 
A resulta cu dia 13 di october 2022 N.K. a subi un avion di TUI rumbo pa Amsterdam 
– Hulanda. Pa un of otro motibo agentenan di duana a experencia e sospecho cu lo 
tin algo robes cu N.K y a dicidi di somete e persona aki na un control mas rigido. Den 
e kedsnan cu N.K tabatin bisti a bin resulta cu tabatin droga, 4 paki di plastic cu un 
substancia den forma di puiro. A corta den e kedsnan y a haya e droga pa despues 
laga laboratorio ADC haci un investigacion pa confirma cu aki ta trata di droga, esta 
cocaina. E acusado N.K., dunando contesta riba preguntanan di hues mr. Carmelia 
a splica cu ta e mes a hinca e droga den e kedsnan, tambe cu ta e mes ta doño di e 
cocaina. Ademas ta e mes a paga su pasashi pa Hulanda. Fiscal señora mr. S. Ter Borg 
a expresa asombro con un persona cu ta sin trabou, como tal no tin entrada, toch ta 
saca placa pa cumpra 315 gram di cocaina, anto ainda mas ta logra paga pasashi pa 
bay Hulanda. 
E acusado a splica cu el a core e riesgo ey keriendo cu una bes na Hulanda lo e bende 
e droga y asina ey haci suficiente ganashi. Hendenan cu e conoce a bis’e cu una bes 
na Hulanda lo ta facil haya cumprado pa e cocaina. Den sala di corte el a trece padi- 
lanti di tin hopi duele di loke el a haci y cu nunca prome el a yega di hay’e cu husticia, 
pero ta su situacion financiero delicado a conducie na e extremo ey. Pero mas aleu 
N.K a reconoce cu el a tuma un decision robes, pero tabata puramente pasobra e kier 
a yega na placa mas lihe posibel, loke nunca mas e lo haci. Tambe e fiscal a puntra si 
na Hulanda e acusado conoce hende cu lo cumpra e droga, pero aki N.K a contesta cu 
no. Tambe fiscal a puntra si N.K a tene cuenta cu e lo por cay cera pa loke el a comete. 
Den bista di e acusado esey lo ta duro tanto pa e mes como su yiunan y demas famia. 
Fiscal señor ter Borg a trece padilanti cu traficacion di droga ta un acto castigabel, 
pasobra e tin repercusionnan sumamente negativo den e sentido cu e ta fomenta 
adiccion y crimen. Mas aleu segun e fiscal e punto di orientacion den e caso aki ta cu 
315 gram di cocaina ta den e tarifa di 250 pa 500 gram cu ta cuadra cu un castigo 
di prizon cu ta 12 luna di cua 6 condicional y un periodo di prueba di 3 aña. Fiscal 
señora mr. S. ter Borg a conclui cu pa su parti e acusado aki no bay prizon, pasobra 
un situacion cu baymento di prizon, sin duda lo empeora su circunstancia, como tal 
fiscal a dicidi di duna e acusado N.K un chens, demandando un castigo di prizon di 
6 luna condicional, mara na un castigo di trabou pa comunidad di 240 ora, mas un 
periodo di prueba di 3 aña. hues mr. Sigmar Carmelia a impone un castigo ainda mas 
abou di 6 luna condicional, mara na un castigo di trabou di 160 ora y un periodo di 
prueba di 3 aña. Si e acusado no cumpli cu e castigo di trabou 80 dia di encarsela- 
cion lo e haya. 


WILLEMSTAD - Un avion patruyero 
di 
Wardacosta 
Region 
Caribe 
Hulandes, a detecta riba lama 
gancho, paketenan cu probable- 
mente droga den nan. Zr.Ms. Holland 
a manda su boto rapido di intercep- 
cion hunto cu e helicopter di bordo 
di barco di Wardacosta Mericano, pa 
bay na e region pa busca e bultonan. 
Un total dim as o menos 5.000 kilo di 
droga a keda saca for di lama. 
E contrabanda a keda entrega na 
Wardacosta Mericano y entretanto a 
keda destrui. 


Operacionnan contra trafico di 
droga 
Zr.Ms. Holland for di october 2022 
ta activo como barco patruyero den 
Region di Caribe y ta intercambia 
cooperacion 
den 
operacionnan 
contra trafico di droga hunto cu 
Wardacosta 
Mericano 
y 
tambe 
Wardacosta Region Caribe Hulandes. 
Durante e anterior tres capturanan di 
droga, Zr.Ms. Holland a detecta por 
lo menos 1.600 kilo di droga. 


Ciudadano ‘N.K’, a perde trabou 
na refineria y a purba pasa cocaina 


Barco di Marina Zr.Ms. 
Holland a detecta un 
gran cantidad di droga 
den Lama Caribe 

WILLEMSTAD - Dialuna parlamento a haya presentacion 
di Minister di Finansa en cuanto e rapport di SOAB riba 
investigacion di e proyecto di Bearing Point na Servicio 
di Impuesto di Corsou. Manera custumber e parlamen- 
tario Juniel Carolina a raporta e reunion como servicio na 
comunidad y mira for di bril di Partido MFK. Na su pareser 
algo mester pasa pa caba pa caba cu e bagamunderianan 
den gobernacion di Corsou. Pasombra señora presidente 
si tabata un minister di MFK of un SG, SD o director di 
maneho cu tabata o tin relacion cu MFK masha lo a start 
un investigacion, despues razzia na bo cas y ultimo nan 
ta bin detene bo y hiba Prizon Bon Futuro. Esey ta pasa 
señora presidente si ta mandatario o cualkier ambtenaar 
cu relacion cu MFK. 
Bayendo al grano, Carolina a comenta cu ora scucha 
Minister Silvania y SOAB, e conclusion ta cu no ta Bearing 
Piont su falta. Esun cu tin falta den e caso aki ta esnan 
cu a duna Bearing Piont e tarea. Kiermen apesar cu a 
viola reglanan di Administrativo di Maneho Finansiero 
– Reglanan di conta y reglanan di destaho publico, laga 
Bearing Point drenta di porta di cushina dun’e e regalo di 


Sinterklaas. Y pa colmo tambe no a controla su trabou y 
nunca bo no a duna un advertencia. A paga Bearing Point 
pa un servicio cu no ta cla y cu a pasa su fecha di vence- 
mento y a sigui paga e compania di consulta un cantidad 
di placa tur luna caminda esaki no tabata e palabracion cu 
e consulta. 


WILLEMSTAD - Careda di bina di un aventura ideologico 
socialista Cubano/Chavista den forma di un canal di televi- 
sion regional pa cubri henter Caribe y Sur America y hasta 
Europa falta solamente pa baha telon pa e bay forma parti di 
companianan socialista cu ta fracasa pasobra nan no por frei 
riba ideologia. E gran hefenan socialista cu tabata tras dje 
proyecto cu nan a yama Telesur y cu a keda funda fo’i tempo 
cu Hugo Chavez tabata na bida a caba di haya un golpi mortal 
den Corte na Hulanda ora cu hues practicamente a disolve e 
compania den cual un compania cu sede na Corsou tambe 
tabata forma parti. 
De facto nan ta forma parti ainda pasobra no t’asina’sina ta 
dal porta cera y tira yabi afo sino tin cu caba di regla cuenta y 
paga debe. Den e caso aki un compania cu yama Divitel Holding 
na Apeldoorn a contrata pa demanda Wireless Information 
Services na Surnam, e compania di telecomunicacion Surinam 
tambe na Paramaribo y e compania Wise y Telesur. Na juni 
ultimo e compania Divitel Americas cu ta doño di e compania 
socio na Corsou a anuncia cu nan ta den likidacion. Divitel 
Americas ta bende ekipo di transmision di programa di televi- 
sion y aparato pa ricibi señal di Telesur. 


Telesur ta doño di un filial cu ta ofrece servicio di telefon 
digital na consumido. Dia 6 di september di 2012 (dies aña 
pasa) Divitel a manda un carta pa Telesur pa lanta un canal 
di television incluso cuanto nan ta cobra pa e señal a rason 
di $ 70.120,80. A firma hasta carta di acuerdo pa e transac- 
cion e tempo ey di parti di Telesur/Wise”. Director general di 
Telesur a firma pa acuerdo pa e cambalacha pa un duracion di 
3 luna. Dia e aparatonan mester a cuminsa funciona Divitel a 
bolbe cobra Wise pero e biaha aki mas tanto: $ 119.436,40 pa 
servicio durante aña 2016, aña pasa. Wel e contesta di Wise 
tabata pa duna Divitel aatake di curason: Wise a manda nan 
cu nan a kier cu ta cu hende drechi nan tabata deal pero loke 
nan a haci ta cos di shouro. Como reaccion Divitel a haci mas 
cos di shouro y a sede loke tabatin cu cobra Wise e suma di 
USD 238.872,80 y na mesun tempo a likida Divitel y laga pa 
Yvomante Corporation N.V, (Corsou) caba di regla e cuenta. 
Tur e pasonan aki tabata destina pa fracasa pasobra na final 
no por a saca afo ken debe ken. Corte a cera e caso y a condena 
Wise y Telesur cada un pa paga Divitel Holding $ 109.523,38 
y cuminsa cobra interes for di 4 di maart 2016, o sea 6 aña di 
interes. 


Investigacion di SOAB pa servicio a presta na servicio di impuesto 


Cu origen na Paramaribo y socio na Corsou 


Proyecto di television socialista cu 
socio registra na Corsou a fracasa 

Fortaleza Pa Famia 


LOCUAL hende no por haci, Dios si por haci, y tur cos ta mustra den e direccion ey cu ta basta wega cu pica, 
pasobra un persona cu no ta autorisa pa carga arma, tin un arma den su poder, e ta cometiendo un pica, 
ya cu su pensamento a desvia pa maldad. 
Pasobra ningun hende cu cumpra un arma ta cumpre pa mata muskita. 


Si bo kier defende bo mes cu un arma di candela, cu ta core risico cu bo ta mata hende of hende ta mata bo. 
Arma di candela no ta un wega, pasobra mescos cu si bo tira un piedra den un bentana di glas 
bo no por yama e piedra bek, awel mas pio ta un bala cu sali for di un arma di candela. 


Pero Dios a duna nos un promesa eterno, pa tur momento ora nos ta pasa den dificultad, 
nos por acerca Dios di siguiente forma: Si Mi pueblo cu ta wordo yama na Mi nomber, humiya nan mes, 
y haci oracion, y busca Mi cara,y bira for di nan mal camindanan , e ora ey lo Mi tende for di cielo, 
lo Mi pordona nan pica y cura nan tera. (2 Cronicanan 7:14) 


Esey ta nifica cu si nos dobla nos rudia y sclama na Dios, Dios lo saca tur arma na cla, 
y molia curason di esnan cu tin curason duro, pa nan entrega nan arma. 
Nos tur a ripara pa hopi tempo a wordo bisa cu tin hopi arma riba e isla aki, 
y den man di hende cu no tin cuenta y awor nos ta mira esey ta sali na cla, pasobra e ta comproba, 
pasobra si no tabata asina awel lo no tin baki pa hende tira nan arma boluntariamente aden. 
Un asunto cu ta un peliger pa nos tur, NO ta cos di haci politica cune, manera hopi tempo a wordo haci, 
y awor e pueblo y nos unico pilar economico, ta wordo confronta cu e peliger aki. 


A yega tempo pa den cada cas nos lanta mainta TEMPRAN y pidi Señor den nomber di Cristo Hesus, 
pa toca curason di esnan cu tin arma pa nan entrega nan arma, y tambe pa duna Cuerpo Policial sabiduria, 
pa pone man riba esnan cu no kier entrega nan arma, y tambe duna sabiduria, 
pa blokia e entrada di arma riba e isla aki. 


Pasobra si un mayor sa cu su yiu, of su esposo tin arma e mester bisa nan pa entrega e arma, 
y si nan no kier tende avisa polis, pasobra tur esey ta sosode ora bo stima bo esposo/esposa of bo yiu. 


Nos tin di tene cuenta cu no ta hende homber so tin arma ilegal riba e isla aki pero hende muher tambe. 
E asunto ta mas serio cu nos ta kere, y e tempo a yega pa nos acudi cerca e Todopoderoso, 
pasobra hende por sconde cos pa hende, pero ningun hende no por sconde nada pa Dios. 


Proverbionan 19:18 ta bisa: Displina bo yiu mientras cu tin speransa ainda y no desea su morto. 


Proverbionan 20:22 ta bisa: No bisa lo mi paga maldad bek, spera riba Señor y e lo salba bo. 


Tur cos ta posibel pa esun cu ta kere, pasobra locual ta imposibel pa hende, ta posibel pa Dios. 


Ban uni hunto den oracion, y mira con Dios ta libra nos, 
si Dios por desvia un horcan for di e luga aki, 
anto e tin poder pa haci Aruba liber di arma riba caya. 


Sinceramente, Pastor Marcel Balootje 


Uni den oracion, cu fe, 
Dios lo kita hopi arma for di caya 

Hesus a bise: 
Ami ta resurecion y bida: 
Esun cu kere den Mi, lo biba hasta si e muri, 
I ningun hende cu tin bida eterno, lo no muri nunca mas. 
Juan 11:25-26 


Cu profundo tristesa na nos curason, 
nos ta anuncia fayecimento di nos Tanta: 


Sra. Vda. Martina 
Coleta Feliciano-Croes 
Mihor conoci como: 
“Coleta of Tanta Leta” 


Na nomber di su: 
Casa: † Francisco “Fedi” Feliciano 
Tata: † Anthony Croes 
Mama: † Angelina Croes-Fingal 


Rumannan: † Clautilda “Chichi” Croes 
† Hildo “Ibi” Croes y famia 
† Gilberto “Betto” Croes 
† Hipolita “Pooi” Croes 
† Luis Croes 
† Mario “Maiky” Croes y famia 
† Filomena “Mena” Croes-Croes y famia 
† Francisca “Stella” Croes 


Subrino(a)nan Stima: Anchie Bohre Croes y famia na Hulanda 
Inchie Croes y famia na Hulanda 
Maria Suijkerland-Croes na Hulanda 
Sonia Belen Croes y famia 
Anthony Croes y famia 
Louis Croes y famia 
Elka Croes-Croes y famia 
Angela Croes na Hulanda 


Primo(a)nan, swa y cuña, ihanan, tur su bon conocirnan, sobre subrino(a) 
nan, su bon bisiña nan y Cas Cristelle. 


Demas famia: Feliciano, Croes, Fingal, Bohre, Jeelof, Suijkerland, Belen, 
Kransen, Curet, Jose, Comenencia, Pourier, Maduro, Mathilda, Janga, 
Geerman, Wever 
Acto di entiero lo tuma lugar diahuebs 08 di December 2022 na Aurora 
Funeral Home di 9:00 pa 11:00 di mainta, despues lo Sali pa Santana 
Catolico na Santa cruz. 


Despues di acto di entiero no ta ricibi bishita di condolencia 
na cas. 


Nos ta pidi disculpa si den nos tristeza nos por a lubida un 
of mas famia, amigo of conocir. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Francisco Boekhoudt 
*04-10-1933 - †02-12-2022 


Acto di entiero lo wordo anuncia despues. 


Every life is noted and is cherished, 
and nothing loved is ever lost or perished. 


“Dios ta amor... y amor ta Dios, maske mi no ta na e mundo aki, tur dia 
lo mi ta banda di boso Curazon, mi por stens di loke Señor ta hasi” 
Salmo 33 


Cu dolor na nos curason, 
nos ta participa fayecimento di nos ser stima: 
Sra. Vda. Gloria 
Andrea Tromp-Lares 
Cariñosamente yama “Gogo” 
*04-02-1930 - †03-12-2022 


Acto di entiero lo wordo anuncia despues 


Pasobra Ami ta Senjor bo Dios. Mi ta kohe bo man tene y bisa bo “ No 
tiene miedo” 
Isaias 41:13 


A Fayece Cristianamente den brasa di Señor : 


Erna Vilma Dubero 
Mihor conoci como Vilma 


Na nomber di su: 
Casa: Marcial Croes 


Yiu: Arthur Croes y Jenny Contreras 


Nietanan: Sophia y Jade Camila Croes 


Rumanan: Ramiro y Ina Dubero-Werleman 
Maria Dubero 
Rolando “Ronny” Dubero 
Hubert “Cojashi“ Dubero 


Sobrinonan: Alexander Bakhuis y yunan Daniela, Alex y Emily Bakhuis 
Juliette Bakhuis y yunan Amir y Ayman Hammoud 
Gilbert Bakhuis y yunan Jean- Pierre y Stephany Bakhuis 
Jennifer Bakhuis y yunan Gabriela y Aaliyah Dacamara 
Merelee Arendsz y Riangelo Feliciana 
Jairo Dubero y yunan Shawn y Ju-haila Dubero 
Darwin Dubero y Terrence Dubero 
Dyon y Delaney Dubero Holtorp 
Iselle y Gunnar Bracelly y yunan Kiarra y Gerran 


Sua y cunan: Jolanda y None Wernet y famia 
Elsa Wester y famia 
Edwin Croes 
Ronny y Marlene Croes y famia 
Robby van der Linde 
Tico van der Linde y famia 


Madrina: Anna (Anchi) Wouter 
Ihanan, su bon bisinjanan. 
Su amiganan: Gwendoline, Dita, Maria, Ina, Rosa, Josephina, 
Carla,Catharina y famia, Diana, Mena, manera ruman Martina, 


Su prima y primonan, famianan: Croes, Dubero. Contreras, Arends, 
Koolman, Thiel, Arends, Arendsz, Bakhuis, Hammoud, da Camara, 
Werleman, Fuentes, Semeleer, Vrolijk, Rosel, van der Linden, Oduber, 
Hernandez, Dirksz, Pena, Erasmus, Luidens, Brown y Irwin. 
Den nos tristesa si por a lubida algun famia nos disculpa. 


Comer y comper nan. Na tur su bon amiganan, 


Acto di condolencia ta diahuebs 8 di December di 7-9 pm na Aurora 
Funaral Home y entiero ta diabierna 9 December di 2-4 or na Aurora. 


Despues di entiero nos no ta ricibi bishita di condolencia na cas. 


22 


AWEMainta 
Diaranson, 7 December 2022 


Every life is noted and is cherished, 
and nothing loved is ever lost or perished. 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, nos ta participa fayecimento inesperadamente di: 


Domingo 
Encarnacion Heredia 
Cariñosamente yama “Mingo” 
“El librito de la Bachata” 
*28-01-1977 - †27-11-2022 


Na nomber di su Casa: 
Chela Encarnacion Heredia - de Lannoy 


Mayornan: Domingo Encarnacion y Lucrecia Heredia 


Suegra: Regina Figaroa 


Yiunan: Yarizmal, Daniela, Yan y Daniel Encarnacion 


Manera yiunan: Millicent Alvarez, Alexander Tsu y Jean-Luc Faro, Krishna 
Alvarez, Sabrinah Hernandez y Estefany De La Cruz 


Rumannan: 
Gerardina Encarnacion Heredia y yiunan Jofrenk, Gedis y Gerson 
Yesenia Encarnacion Heredia y yiunan Edwin, Fanny, Masiel, Lucreidi y 
Yeudy 
Mirna Encarnacion Heredia y yuinan Randi, Gelenidia y Rogelina 
Kelmede Encarnacion Heredia y yiunan Keitel, Keisy, Keiny y Kendri 
Risolanda Encarnacion Heredia y yiunan Bladimir, Esteisy y Wilfred Fermin 
Swa y Cuñanan: Albertico De Lannoy y yiunan, Engeline De Lannoy y yiunan 


Tio y Tianan: 
†Freddy Encarnación, †Pascual Encarnación, George Encarnación, Grecia 
Encarnación, Elania Encarnación, Benzo Encarnación, Mireya & “Mochi” 
Jansen, Victor Encarnación, 
Francisco Encarnación, Fatima Encarnación, Celida Heredia, †Amablito 
Heredia, †Grecia Heredia, Teodora Heredia, Mártires Heredia, Leoporda 
Heredia, Cornelia Heredia, Maria Dila Heredia, Maria Nister Heredia, Lucille 
Figaroa, Marcelino Figaroa, Mario Figaroa y famia 


Primo y Prima nan: 
Olgalidia Segura y Jose Cediel, Yolka Jansen y Leomar Dirksz, Samatha 
Cuevas, Edmond “Joel” Jansen, Grecelin Figueroa, Radella Sint Hill, Johnny 
Sint Hill y demas primo y prima nan Aruba y Santo Domingo. 


Manera Famia: 
Carolina Arias Martinez, Shailiny ‘Shai’ y Victor Tromp, Yennely Croes, Ramon 
y Maria Lee, Oshwayne Clemencia, Eugemine Ignacio, Yessayray Lopez, 
Steven y Eric Pataca, Janella Figaroa. 


Amigo nan mas cerca: 
Rafa, Jandri, Junior, El Bory Barbershop, Chicho, Nono, Dj Boss, Nunu, Manuel 
y demas amigo y conocir nan 


Demas famia: 
Encarnacion, Heredia, Figaroa, De Lannoy, Alvarez, Hernandez, Jansen, 
Mesa, Sanchez, Segura, Matos, Dirksz, Tromp, Lee, Croes, Hart, Faro, Tsu, 
Pataca. 


Ta invita tur famia, amigo-, amiganan y demas conocirnan pa asisti na acto 
di condolencia cual lo tuma luga diamars 6 di december pa 6.30 PM pa 9.00 
PM na Turibana 19. 


Acto di entierro lo tuma lugar diaranson 7 di December 2022 na Aurora 
Funeral Home di 1:00pm pa 4:00pm di atardi, despues lo Sali pa Santana 
Catolico na Sabana Basora. 


Despues di acto di entierro no ta ricibi bishita di condolencia na cas. 


Nos ta pidi disculpa si den nos tristeza nos por a lubida un of mas famia, 
amigo of conocir. 


“Senor ta mi wardador, mi’n tin falta di nada.” 
Cu dolor den nos curazon nos ta 
anuncia fayecimento di nos ruman y tanta stima. 


Ulrica Teresita Arends 
“Iti” 
*07 november 1935 – †06 december 2022 


Rumannan: 
Evelina Raven-Arends 
Jane Raven-Arends 
Griselda Arends y Rients van Amerongen 
Mario y Giselle Arends-Wever 


Subrina(o)nan: E 
vy Raven 
Apito y Marta Raven-Perez y famia 
Myrilla y Edwin Hsing-Raven y famia 
Ricky y Yamileth Raven-Murillo y famia 
George Arends y famia 
Clarissa Laclé y Marcel van Vroenhoven y famia 
Alvin Laclé y Janice Bangsadjiwa y famia 
Walter y Amy Laclé-Martinez y famia 
Mariselle y Lukacz Pelka y famia 
Marisol y Arjan Grootwagers y famia 
Melany Arends y Quinten van de Merlen 
Richard y Nathalie Arends y famia 
Suyen Pieters-Muyale y Raquel Muyale y famia 


Nana: Josefita Epieyu 
Miho amiga: Gladys Arends 
Y tur su ihanan y demas famia 


Ta invita pa e acto di entiero cu lo tuma lugar diahuebs 8 di 
december 2022 di 2or pa 4or di atardi na Aurora Funeral Home y 
despues pa Santana Catholico na Playa. 


Gradicimento 


Den nomber di su yiunan, suegronan, 
nieta y nietonan, bisanieto y 
bisanietanan, rumannan, swa y 
cuñanan, su sobrino y sobrinanan y 
amistadnan nos ta desea di gradici un 
y tur cu a demostra nan convivencia 
cu nos pa e tantísimo yamadanan di 
telefon y celular durante enfermedad, 
partida y entiero di nos querida 


Margarita 
Werleman-Maduro 
mihor conocí como Mayo, Mama of 
Tantan, 


Sea convenci cu boso atención ta un consuelo grandi pa nos y nos 
a sinti boso amor na nos Mayo stima pa esakinan. Nos ta desea di 
gradici di curason Dr Anthony kende na ningún momento a duda pa 
duna nos mama stima tur e debido atención cu e tabata merece. 
Dr Anthony nos no tin suficiente palabra pa bisa bo danki. sigui cu bo 
bunita dedicación. 

